**În căutarea timpului...nul**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Caut un spațiu pierdut

Din timp ca să mă blochez în el

Ca-ntr-o amintire.

Nu mai știu ce e rău sau ce e bine,

Ce e gând și ce e fapt,

Ce-i iluzie sau trăire.

Caut un timp anulat,

Neutru de atâta vis

Sau parcă raționat,

Într-un parc din inima

Mea, pe o bancă a mea,

Într-o viață a mea...

În pas prelung, ajung

La capătul a ceea ce

Nu s-a întâmplat niciodată -

Un zâmbet cald, o privire

Uitată sau o ființă însingurată...

Fericită sau tristă, privesc spațiul

Și nu întreb nimic.

Nu mi-am auzit clipele dănțuind...